
טקסט הדף




	הוחל שבועתו של אבימלך דכתיב {בראשית כא-כג} אם תשקר לי ולניני ולנכדי {שופטים יג-כד} ויגדל הנער ויברכהו ה' במה ברכו אמר רב יהודה אמר רב שברכו באמתו אמתו כבני אדם וזרעו כנחל שוטף {שופטים טז-כח} ויקרא שמשון אל ה' ויאמר ה' אלהים זכרני נא וחזקני נא אך הפעם הזה ואנקמה נקם אחת משתי עיני מפלשתים אמר רב אמר שמשון לפני הקב''ה רבש''ע זכור לי עשרים (ושתים) שנה ששפטתי את ישראל ולא אמרתי לאחד מהם העבר לי מקל ממקום למקום {שופטים טו-ד} וילך שמשון וילכד שלש מאות שועלים מאי שנא שועלים אמר רבי איבו בר נגדי א''ר חייא בר אבא אמר שמשון יבא מי שחוזר לאחוריו ויפרע מפלשתים שחזרו בשבועתן תניא א''ר שמעון החסיד בין כתיפיו של שמשון ששים אמה היה שנאמר {שופטים טז-ג} וישכב שמשון עד חצי הלילה ויקם בחצי הלילה ויאחז בדלתות שער העיר ובשתי המזוזות ויסעם עם הבריח וישם על כתיפיו וגמירי דאין דלתות עזה פחותות מששים אמה {שופטים טז-כא} ויהי טוחן בבית האסורים א''ר יוחנן אין טחינה אלא לשון עבירה וכן הוא אומר {איוב לא-י} תטחן לאחר אשתי מלמד שכל אחד ואחד הביא לו את אשתו לבית האסורים כדי שתתעבר הימנו אמר רב פפא היינו דאמרי אינשי קמי דשתי חמרא חמרא קמי רפוקא גרידיא דובלא וא''ר יוחנן כל המזנה אשתו מזננת עליו שנאמר {איוב לא-ט} אם נפתה לבי על אשה ועל פתח רעי ארבתי וכתיב תטחן לאחר אשתי ועליה יכרעון אחרין והיינו דאמרי אינשי איהו בי קארי ואיתתיה בי בוציני וא''ר יוחנן שמשון דן את ישראל כאביהם שבשמים שנאמר {בראשית מט-טז} דן ידין עמו כאחד וגו' וא''ר יוחנן שמשון על שמו של הקב''ה נקרא שנאמר {תהילים פד-יב} כי שמש ומגן ה' אלהים וגו' אלא מעתה לא ימחה אלא מעין שמו של הקב''ה מה הקב''ה מגין על כל העולם כולו אף שמשון מגין בדורו על ישראל וא''ר יוחנן בלעם חיגר ברגלו אחת היה שנאמר {במדבר כג-ג} וילך שפי שמשון חיגר בשתי רגליו היה שנאמר {בראשית מט-יז} שפיפן עלי ארח: ת''ר חמשה נבראו מעין דוגמא של מעלה וכולן לקו בהן שמשון בכחו שאול בצוארו אבשלום בשערו צדקיה בעיניו אסא ברגליו שמשון בכחו דכתיב {שופטים טז-יט} ויסר כחו מעליו שאול בצוארו דכתיב {שמואל א לא-ד} ויקח שאול את החרב ויפל עליה אבשלום בשערו כדבעינן למימר קמן צדקיה בעיניו דכתיב {מלכים ב כה-ז} ואת עיני צדקיהו עור אסא ברגליו דכתיב {מלכים א טו-כג} רק לעת זקנתו חלה את רגליו ואמר רב יהודה אמר רב שאחזתו פדגרא א''ל מר זוטרא בריה דרב נחמן לרב נחמן היכי דמי פדגרא א''ל כמחט בבשר החי מנא ידע איכא דאמרי מיחש הוה חש ביה ואיכא דאמרי מרביה שמע ליה וא''ד {תהילים כה-יד} סוד ה' ליראיו ובריתו להודיעם דרש רבא מפני מה נענש אסא מפני שעשה אנגריא בתלמידי חכמים שנאמר {מלכים א טו-כב} והמלך אסא השמיע את כל יהודה אין נקי מאי אין נקי אמר רב יהודה אמר רב אפילו חתן מחדרו וכלה מחופתה: כתיב {שופטים יד-א} וירד שמשון תמנתה וכתיב {בראשית לח-יג} הנה חמיך עולה תמנתה א''ר אלעזר שמשון שנתגנה בה כתיב ביה ירידה יהודה שנתעלה בה כתיב ביה עליה ר' שמואל בר נחמני אמר שתי תמנאות היו חדא בירידה וחדא בעליה רב פפא אמר חדא תמנה הואי דאתי מהאי גיסא ירידה ודאתי מהאי גיסא עליה כגון ורדוניא ובי בארי ושוקא דנרש {בראשית לח-יד} ותשב בפתח עינים א''ר אלכסנדרי מלמד שהלכה וישבה לה בפתחו של אברהם אבינו מקום שכל עינים צופות לראותו ר' חנין א''ר מקום הוא ששמו עינים וכן הוא אומר {יהושע טו-לד} תפוח והעינם ר' שמואל בר נחמני אמר שנתנה עינים לדבריה כשתבעה אמר לה שמא נכרית את אמרה ליה גיורת אני שמא אשת איש את אמרה ליה פנויה אני שמא קיבל בך אביך קידושין אמרה ליה יתומה אני שמא טמאה את אמרה ליה טהורה אני: {בראשית כא-לג} ויטע אשל בבאר שבע אמר ריש לקיש מלמד שעשה פרדס ונטע בו כל מיני מגדים רבי יהודה ורבי נחמיה חד אמר פרדס וחד אמר פונדק בשלמא למ''ד פרדס היינו דכתיב ויטע אלא למ''ד פונדק מאי ויטע כדכתיב {דניאל יא-מה} ויטע אהלי אפדנו וגו' ויקרא שם בשם ה' אל עולם אמר ריש לקיש אל תיקרי ויקרא




רש"י




	הוחל שבועתו של אבימלך. בטלה לשון לא יחל דברו (במדבר ל) לפי שהם עברו על השבועה תחילה: במה בירכו. כל ברכה שבמקרא לשון ריבוי הוא דבר המרבה ומצוי בו שובע פוייש''ן בלע''ז ומה ברכה נמצא בו לא מצינו עושר בשמשון: שברכו באמתו. להיות זרעו כנחל שוטף למה שנתאוה נתברך: נקם אחת משתי עיני. שכר אחת מעיני תן לי בנקמה זו ושכר האחרת לעולם הבא: שחוזר לאחוריו. כשצדין אותו אינו (מרחיק) לברוח אלא חוזר עקלקלות: שער העיר. בעזה משתעי קרא: על כתיפיו. כשיעור כתיפיו: קמי דשתי חמרא חמרא. לפני כל אדם מביאין מה שהוא רגיל בו לפני שותי יין מביאין יין: קמי רפוקא גרידיא דובלא. לפני עובד אדמה וחופר בגנות שרגיל לאכול ירק מביאין סל מלא ירק דובלי מין ירק הוא: קארי ובוציני. מין אחד הוא אלא שאלו גדולים ואלו קטנים כלומר במה שהוא עוסק היא עסוקה: כאחד. כיחידו של עולם במשפט צדק: שמש. לשון חומה כמו ושמתי כדכוד שמשותיך (ישעיהו נד): על שמו של הקב''ה. משמע שכינהו בשמו של הקב''ה ממש: מעין שמו. שאין שמש שם ממש אלא מגן ומציל: שפי. אשלויישי''ש כמו דשף מדוכתיה (חולין דף מב:): שפיפון. שפייה כפולה: מעין דוגמא כו'. נשתנו מן התחתונים לתפארת: ויסר כחו. לא מייתי ראיה אלא דכולן לקו: שאול בצוארו. ויגבה מכל העם משכמו (שמואל א י): ויפל עליה. מקום שהורגין בחרב והיינו צואר: צדקיה בעיניו. לא ידענא מנלן דנשתנה לשבח וכן אסא ברגליו אלא כן שמע מרבו: פודגרא. שם חולי הוא שאוחז ברגלים וקורא לו פודגר"א: נענש אסא. לחלות: אנגריא. עבודת המלך: השמיע את כל יהודה. הזעיקן וישאו את אבני הרמה שהיה מלך ישראל בונה עליה כרך לבלתי תת יוצא ובא לאסא: חתן. שכתוב בו נקי יהיה לביתו וגו' (דברים כד): כתיב וירד שמשון תמנתה. אלמא תמנת בירידה וכתיב עולה תמנתה אלמא עלייה היא ושמשון ויהודה תרוייהו בארץ ישראל הוו: שנתגנה בה. שנשא מבנות פלשתים האסורות לו: יהודה נתעלה. שמשם נולדו פרץ וזרח שהעמידו מלכים ונביאים בישראל: דאתי מהאי גיסא. שהיתה מיושבת באמצע שיפוע ההר הבא לה מראש ההר יורד הבא לה מרגלי ההר עולה: כגון ורדני ובי בארי ונרש. עיירות הן היושבות בשיפוע ההרים: מצפות לראותו. שהיו רגילין להתקבל שם וללון והיה חביב עליהם: שנתנה עינים לדבריה. דוגמא ופתח היתר נתנה לעצמה שאין עבירה בדבר: גיורת אני. ואיני עובדת כוכבים וראויה לך: פנויה אני. ומותרת לכל אדם: יתומה אני. והייתי קטנה והשיאוני אמי ואחיי ואין נישואין לער ואונן כלום לאסור עליו משום כלתו ואין זכות לאם ולאחים להשיא קטנה אלא האב זוכה בה כדכתיב את בתי נתתי לאיש הזה (דברים כב) ולהך סברא לאו בתו של שם היתה שמשנת ששים ליעקב כלו שנותיו של שם ויעקב כבר היה יותר מבן מאה ועשר: טהורה אני. מנדה: ונטע בו. לההנות עוברים ושבים: פונדק. ללון שם אורחים ולשון אש''ל נוטריקון הוא אכילה שתיה לויה שהיה מאכילן ומשקן ואח''כ מלווה אותן: ויטע אהלי אפדנו. פסוק הוא בדניאל על אחד מהמלכים:




תוספות




	אלא מעתה לא ימחה. תימה לרבי מאי שנא משלום דאמר בפ''ק דשבת (דף י:) אמר רב המנונא משמיה דעולא אסור לאדם שיתן שלום לחבירו בבית המרחץ משום דשם גופיה איקרי שלום כדכתיב ויקרא לו ה' שלום ולא קא חשיב ליה במס' סופרים (פ''ד) בהדי שמות שאין נמחקין ונראה דתנא ושייר ועדיף מחנון ורחום דאמר בפרק שבועת העדות (שבועות דף לה.) דנמחק דלא אשכחן שקרא הקב''ה שמו כך חנון והכא פריך אהא דקאמר על שמו של הקב''ה נקרא משמע דשמו נקרא כך והיינו דקא דחי אלא מעין שמו כמו חנון על שם שהוא חונן ומרחם על בריותיו:




המאירי

לעולם אל יתגאה אדם במה שרואה בו את עצמו משובח יתר על בני אדם וכ"ש בשלמיות שאינם הצלחה אמתית אלא הצלחה מדמית כשלמות העושר ושלמות הגוף אבל כל עוד שיוסיף בהם שלמות יוסיף בהם ענוה וחפץ להיות הבורא ית' נעבד בהם דרך הערה אמרו חמשה נבראו מעין דוגמא של מעלה ר"ל שהיו חלוקים בהם משאר בני אדם להפלגת שבח יופי הבריאה וכלם לקו בהם שמשון בכחו שאול בצוארו אבשלום בשערו צדקיהו בעיניו אסא ברגליו:



תלמיד חכם אין עבודת המלך מוטלת עליו כבשאר בני אדם אלא פטור ממנה על הדרך שהוא פטור מכמה דברים כמו שהתבאר בראשון של בתרא וכל שמטילים עליהם נענשים דרך הערה אמרו מפני מה נענש אסא מפני שעשה אינגריא בתלמידי חכמים דכתיב והמלך אסא השמיע את כל יהודה אין נקי וישאו את אבני הרמה:





תוספות שאנץ

הוחלה שבועתו של אבימלך ונר' שחולק על מה שפי' רש"י בספר שמואל [ב' ח'] שאותו היבוסי היה מזרעו של אבימלך ולא היו יכולין להורישו מפני השבועה שהיה כתוב על הצלמים כדאמר שם אלא סבירא ליה כמאן דאמר בפרקי דר' אליעזר שינתיים היה להם שכרת להם אברהם כשלקח מערת המכפלה ועל שם העיר נקרא יבוסי. אי שמא אע"פ שהוחלה כבר בימי שמשון אעפ"כ לא באו עליהם עד בימי דוד:



קמי רפוקא גריוא דובלי. לפני חופר בגנות סל מלא ירק:





שיטה מקובצת

הוחלה שבועתו של אבימלך. ונראה שחולק על פירוש רש"י בספר שמואל שאותו היבוסי היה מזרעו של אבימלך ולא היו יכולים להורישו מפני השבועה והיה כתוב על הצלמים. אלא כמאן דאמר בפרקי ר' אליעזר שחותם היה להם שנתן להם אברהם אבינו כשלקח מערת המכפלה ועל שם העיר נקרא יבוסי. או שמא אף על פי שהוחלה כבר בימי שמשון מכל מקום לא באו עליהם עד בימי דוד. הרא"ש ז"ל בתוספותיו. ובפירושו כתב וז"ל: ובפרקי ר' אליעזר יש שחותם היה להם שנתן להם אברהם אבינו כשקנה מערת המכפלה. (א"ה יפ"ה עיין מה שכתב מורי הר"ב פתח עינים הי"ו בשם תוס' כתב יד) :  


ואמר ר' יוחנן בלעם חגר ברגלו אחת היה. בקצת ספרים ישנים בלעם סומא באחת מעיניו היה דכתיב שתום העין שמשון בשתי עיניו בלעם באחת. בחלק (דף ק"ה) גרסינן בלעם סומא באחת מעיניו היה וכו' ולא גרסינן שמשון בשתי עיניו דמקרא מלא הוא :





מהרש"א - חידושי הלכות

זכרני נא גו' ואנקמה נקם אחד גו'. פירש"י אחת מעיני תן לי נקמה כו' ושכר האחרת לעוה"ב עכ"ל והוא מדברי הירושלמי ועי"ל לפי סוגית התלמוד שלנו שנענש בעיניו על שמרד בעיניו כדאמר לעיל וע"כ אמר דהיה די לו בעונש אחד מב' עיניו ועל האחרת אמר תן לי בנקמה:


ושאמר זכור לי כו' ולא אמרתי לאחד מהם העבר לי מקל כו'. אמר ג"כ שאפילו שוחד קל כזה לא קבלתי ואין עונש עורון עיני בעבור השוחד כי יעור וע"כ נקם אחד משני עיני וק"ל:


זכור לי עשרים ושתים שנה ששפטתי כו'. לא נמצא בקרא רק והוא שפט את ישראל עשרים שנה ובירושלמי כתוב אחד אומר עשרים שנה וכתוב אחד אומר ארבעים שנה ולא נמצא במקרא ארבעים שנה ועיין בזה בתוס' פ' במה בהמה ותירצו המפרשים בזה לפי שכפל הענין לכתוב שני פעמים ששפט כ' שנה וע"כ אמר כתוב אחד אומר כ' שנה והיינו קרא קמא וכתוב אחד דהיינו קרא שני הוסיף עוד עשרים שנה דה"ל ארבעים עם עשרים הראשונים ומשני התם דפלשתים היו יראים ממנו כ' שנה אחר מותו ולפי דרך זה יש לקיים גירסת תלמוד שלנו דכצ"ל זכור לי עשרים שתים שנה דר"ל זכור שתי פעמים עשרים שנה דכתיבי בשני פסוקים דהיינו ארבעים שנה ואפשר שחלקן הכתוב משום דבקרא קמא מפורש וישפוט את ישראל בימי פלשתים עשרים שנה דהיינו בעוד שהיו פלשתים מושלים עשרים שנה ובאידך קרא לא כתב בימי פלשתים שנכנעו שוב בעשרים שנה השניים שפט אותן כ' שנה דה"ל שני פעמים עשרים דהיינו מ' שנה ודו"ק:


יבא מי שחוזר לאחוריו כו'. ובענין זה אמר ג"כ שהפנה זנבותיהן זה לזה דהיינו אחוריהן זה לזה לרמוז כיון שהם חזרו משבועתן לאחוריהם גם לישראל ניתן רשות לחזור אחור משבועתן:


בין כתיפיו כו' שנאמר וישם על כתיפיו וגמירי דאין כו'. משמע ליה דשם אותם כולם מונחים על שני כתיפיו ולא ששם מקצתם על כתיפיו והשאר יצא מחוצה לו כנושא קורה ארוך על כתיפיו דא"כ מאי אשמעינן קרא דנשאם על כתיפיו דמשמע על שני כתיפיו אי לאו לאשמועינן דנשאם שהיו מונחים כלם על ב' כתיפיו דהוי ס' אמה כדגמרינן בדלתות וק"ל:


ויהי טוחן בבית גו' אין טחינה אלא לשון עבירה כו'. הוציאו לשון טחינה מפשוטו דא"כ בעל כרחו טחן להם ברחיים שהיא מלאכה כבידה והו"ל למכתב וטחן להם או ונתנו לו לטחון דמשמע בע"כ אבל ויהי טוחן משמע לשון רצון דהיינו לדבר עבירה כדמסיק כדאמרי אינשי כו' ומייתי מתטחן לאחר אשתי גו' דמוכח טפי לדבר עבירה כדכתיב בתר הכי ועליה יכרעון גו' כי היא זמה גו':


דן את ישראל כאביהם שבשמים שנאמר כו'. והמקרא מסורס דן ידין שבטי ישראל כאחד וכפירש"י דלענין הדין ממש קאמר אבל בב"ר ובתנחומא מפרש לה לענין נקמה בפלשתים ע"ש:


שמשון מעין כו' שנאמר כי שמש ומגן ה' אלהים גו' הכוונה בו כי מדת הרחמים והדין לפי המקבלים כמו שמש הפועלת דברים הפכיים לפי המקבלים ושמשון מעין שמו אף שהיה ממדת הגבורה והדין דמדן קאתא כדאיתא בריש פסחים מ"מ לגבי ישראל בא ברחמים להגין עליהם ונו"ן שמשון כינוי על ישראל שהיה שמשן ומגינן של ישראל ודו"ק:


בתוס' בד"ה אלא מעתה לא ימחה תימה כו' והכא פריך אהא דקאמר על שמו של הקב"ה כו' עכ"ל. וצ"ל דהמקשה פסיקא ליה בשום דוכתא דשמשון נמחק ולאו משום דלא חשיב ליה בהדי הנך שאינן נמחקין דהא איכא למימר תנא ושייר כדאמרי' גבי שלום ודו"ק:


גמ' בלעם חיגר ברגלו אחת שנאמר וילך שפי כו'. אמרו בזה שע"י שנלחץ רגלו אל הקיר היה מכותת וחיגר באותו רגל וזכר הכתוב זאת בנבואתו הראשונה דמיד שבא לא היה חש במכתו והלך שפי וחיגר אולי יוכל לקללם כמ"ש השנאה מקלקלת השורה ובשמשון קאמר דחיגר היה בב' רגליו לפי הדמיון לנחש לפי שאין לו רגלים לרוץ ולהזיק הרי הוא מטיל עצמו על האורח ודרך להזיק העוברים ושבים שם ולהפיל הרוכב אחור כך שמשון אחר שהיה חיגר ברגליו גם אסור בנחשתים ולא היה יכול לרוץ אחרי הפלשתים להרגם סבב הקב"ה שיהרגם ברכבם על הגג וק"ל:


צדקיהו בעיניו כו'. פירש"י לא ידענא מנלן דנשתנה לשבח וכן אסא כו' עכ"ל נראה לפרש בצדקיהו ע"פ מ"ש הכתוב וכל אנשי המלחמה דרך שער בין החומתים גו' ומפורש במדרש והביאו רש"י בסוף ספר מלכים מערה הולכת מביתו עד ערבות יריחו וברח לו דרך המערה והקב"ה זימן צבי כו' ולכדהו כו' ע"ש והשתא מדסמך עצמו לברוח בלילה ובמערה הרי היו לו עינים לראות מעין דוגמא של מעלה שרואה בחשך וגבי אסא יש לפרש מדכתיב גביה בד"ה וירצץ אסא מן העם גו' והוא ענין דריסת רגל כמו ויתרוצצו הבנים בקרבה גו' דוגמא דבשל מעלה כתיב אתה רצצת ראשי לויתן. ומייתי רק לעת זקנתו חלה את רגליו ואמר רב יהודה כו' דלא תימה דלאו לקותא הוה אלא מתוך זקנה חלה ומייתי דהא אמר רב יהודה כו' שאחזו פודגרא שהוא ודאי לקותא כדמסיק כמחט כו' ואפשר דלמדו לומר כן מדכתיב בד"ה עד למעלה חליו וגם בחליו לא דרש גו' וק"ל:


מפני מה נענש אסא מפני שעשה אכגריא בת"ח. ומייתי לה מדכתיב השמיע את כל יהודה לרבות ת"ח ודקאמר אין נקי כו' הוא מלתא באנפי נפשיה לדרוש מיניה אפילו חתן כו' ואפשר דקאמר דגם מפני זה נענש אסא שעבר על דברי הכתוב נקי יהיה לביתו גו' אע"ג דבמלחמת מצוה אמרינן בס"פ משוח מלחמה הכל יוצאין אפילו חתן מחדרו כו' הכא לאו מלחמת מצוה היה ודו"ק:


שמשון שנתגנה בו כתיב ביה ירידה יהודה כו'. אע"ג דאיכא למימר דחדא כפשטיה או שבהר היה ויעל כפשטיה וירד לדרשת הגנאי או וירד כפשטיה דבעמק היה ויעל לדרשת שנתעלה מ"מ קאמר כיון דלית בהו הכרע שניהם לדרשה אך קשה דהא גבי שמשון נמי כתיב ויעל ויגד לאביו גו' ואם נימא כפשטיה שעלה מתמנת א"כ ע"כ ממקומו מוכרח דתמנת בעמק היה וכפשטיה כתיב שם וירד שמשון תמנתה ולא ה"ל למדרש אלא עלייה דיהודה ויש ליישב דלפי הדרשה ההוא ויעל נמי דגבי שמשון על שנתעלה בו שחזר משם ופירש מהעובדת כוכבים ושאל לאביו ואמו והם מיחו בו כמ"ש האיך בבנות אחיך גו' עד אשר אח"כ חזר הכתוב בגנות כולם שאמר וירד שמשון ואביו ואמו גו' ודו"ק:


שכל עינים מצפות לראותו כו' כפירש"י לענין הכנסת אורחים בביתו של אברהם קאמר לה ואהכי שייך לאתויי הך דויטע אשל כו' הכא אבל הרא"ם פי' שכל עינים מצפות לראותו היא מערת אברהם כו' עכ"ל ע"ש ולא ידענא למה לקח לו דרך אחרת דלא משמע כן מתוך שמעתין כמ"ש:


גיורת אני כו'. לאיסור נדה היה חושש דעתידה התורה לאסור כרת ולאיסור בעובדת כוכבים אע"ג דאינה אלא גזירת ב"ד של חשמונאי כדאיתא פ' אין מעמידין היה חושש לאותה גזירה כמו שקיים אברהם אפילו עירוב תבשילין ועוד דמן התורה נמי קנאין פוגעין בו וכתב הרא"ם וא"ת איך הותר לבא על הזונה והלא כו' שמא י"ל כו' אבל מ"מ קדשה בכסף או בשטר ואח"כ בא עליה כו' ע"ש ואין נראה דכתיב פן נהיה לבוז ומה גנאי היה אם נתקדשה לו ועוד אמרו גדולה עבירה לשמה כו' ועוד דנראה דמעשה זה לא היה אלא בינו לבינה ואין אשה מתקדשת בלא עדים אפילו בקדושי ביאה והרמב"ם בפ"א דהלכות אישות כתב קודם מתן תורה היה אדם פוגע באשה בשוק אם רצה היא והוא נותן לה שכרה ובועל אותה על אם הדרך והולך והיא נקראת קדשה משנתנה תורה נאסרה כו' עכ"ל כל זה מרמז על מעשה יהודה ותמר שלא נכשל אלא בדבר זה שעתידה תורה לאסור ובב"ר זימן לו הקב"ה מלאך הממונה על התאוה לעבור בכזה דהיינו דבר שעתידה תורה לאסור וק"ל:


פנויה אני כו' יתומה אני כו'. פירש"י שהייתי קטנה והשאוני אמי ואחי ואין נשואין לער ואונן כלום כו' ולהך סברא לאו בתו של שם היתה כו' עכ"ל לא ידענא מי הכריחו לפרש כן דהא ודאי יהודה לא נתכוון לכך שהרי לא ידע שהיא כלתו אבל איכא לפרש דא"ל דשמא קיבל אביך קדושין מאחר בלי ידיעתך בקטנותך ואין אתה פנויה כמו שאמרת וא"ל יתומה אני שכבר מת אבי בהיות בבטן אמי כמ"ש באביי ובודאי לא קבל אבי קדושין עלי והשתא ניחא דיש לקיים שפיר דבתו של שם היתה ודו"ק:


ויטע אשל גו' וח"א פונדק כו'. ופירש"י ולשון אש"ל נוטריקון אכילה שתייה לויה כו' עכ"ל ובב"ר מפורש אשל שאל קופר כו' והוא ממלות הפוכות כמו כשב וכבש ולפי פירש"י בחומש וח"א פונדק לאכסניא ובו כל מיני פירות עכ"ל ניחא טפי דאין אשל יוצא ממשמעו שהוא לשון אילן בקרא ודו"ק:


אל תקרא ויקרא אלא ויקריא כו'. מה שהביא אותם להוציא לשון ויקרא שהוא פועל עומד ללשון ויקריא שהוא פועל יוצא לאחרים דאל"כ מה טעם שקרא אברהם שם ה' בפונדק או בפרדס אלא שבפונדק או בפרדס לאחר שאכלו ושתו עמדו לברכו כו' עד שהקריא אותם בשם ה' וק"ל:





מהרש"א - חידושי אגדות

זכרני נא גו' ואנקמה נקם אחד גו'. פירש"י אחת מעיני תן לי נקמה כו' ושכר האחרת לעוה"ב עכ"ל והוא מדברי הירושלמי ועי"ל לפי סוגית התלמוד שלנו שנענש בעיניו על שמרד בעיניו כדאמר לעיל וע"כ אמר דהיה די לו בעונש אחד מב' עיניו ועל האחרת אמר תן לי בנקמה:


ושאמר זכור לי כו' ולא אמרתי לאחד מהם העבר לי מקל כו'. אמר ג"כ שאפילו שוחד קל כזה לא קבלתי ואין עונש עורון עיני בעבור השוחד כי יעור וע"כ נקם אחד משני עיני וק"ל:


זכור לי עשרים ושתים שנה ששפטתי כו'. לא נמצא בקרא רק והוא שפט את ישראל עשרים שנה ובירושלמי כתוב אחד אומר עשרים שנה וכתוב אחד אומר ארבעים שנה ולא נמצא במקרא ארבעים שנה ועיין בזה בתוס' פ' במה בהמה ותירצו המפרשים בזה לפי שכפל הענין לכתוב שני פעמים ששפט כ' שנה וע"כ אמר כתוב אחד אומר כ' שנה והיינו קרא קמא וכתוב אחד דהיינו קרא שני הוסיף עוד עשרים שנה דה"ל ארבעים עם עשרים הראשונים ומשני התם דפלשתים היו יראים ממנו כ' שנה אחר מותו ולפי דרך זה יש לקיים גירסת תלמוד שלנו דכצ"ל זכור לי עשרים שתים שנה דר"ל זכור שתי פעמים עשרים שנה דכתיבי בשני פסוקים דהיינו ארבעים שנה ואפשר שחלקן הכתוב משום דבקרא קמא מפורש וישפוט את ישראל בימי פלשתים עשרים שנה דהיינו בעוד שהיו פלשתים מושלים עשרים שנה ובאידך קרא לא כתב בימי פלשתים שנכנעו שוב בעשרים שנה השניים שפט אותן כ' שנה דה"ל שני פעמים עשרים דהיינו מ' שנה ודו"ק:


יבא מי שחוזר לאחוריו כו'. ובענין זה אמר ג"כ שהפנה זנבותיהן זה לזה דהיינו אחוריהן זה לזה לרמוז כיון שהם חזרו משבועתן לאחוריהם גם לישראל ניתן רשות לחזור אחור משבועתן:


בין כתיפיו כו' שנאמר וישם על כתיפיו וגמירי דאין כו'. משמע ליה דשם אותם כולם מונחים על שני כתיפיו ולא ששם מקצתם על כתיפיו והשאר יצא מחוצה לו כנושא קורה ארוך על כתיפיו דא"כ מאי אשמעינן קרא דנשאם על כתיפיו דמשמע על שני כתיפיו אי לאו לאשמועינן דנשאם שהיו מונחים כלם על ב' כתיפיו דהוי ס' אמה כדגמרינן בדלתות וק"ל:


ויהי טוחן בבית גו' אין טחינה אלא לשון עבירה כו'. הוציאו לשון טחינה מפשוטו דא"כ בעל כרחו טחן להם ברחיים שהיא מלאכה כבידה והו"ל למכתב וטחן להם או ונתנו לו לטחון דמשמע בע"כ אבל ויהי טוחן משמע לשון רצון דהיינו לדבר עבירה כדמסיק כדאמרי אינשי כו' ומייתי מתטחן לאחר אשתי גו' דמוכח טפי לדבר עבירה כדכתיב בתר הכי ועליה יכרעון גו' כי היא זמה גו':


דן את ישראל כאביהם שבשמים שנאמר כו'. והמקרא מסורס דן ידין שבטי ישראל כאחד וכפירש"י דלענין הדין ממש קאמר אבל בב"ר ובתנחומא מפרש לה לענין נקמה בפלשתים ע"ש:


שמשון מעין כו' שנאמר כי שמש ומגן ה' אלהים גו'. הכוונה בו כי מדת הרחמים והדין לפי המקבלים כמו שמש הפועלת דברים הפכיים לפי המקבלים ושמשון מעין שמו אף שהיה ממדת הגבורה והדין דמדן קאתא כדאיתא בריש פסחים מ"מ לגבי ישראל בא ברחמים להגין עליהם ונו"ן שמשון כינוי על ישראל שהיה שמשן ומגינן של ישראל ודו"ק:


בתוס' בד"ה אלא מעתה לא ימחה תימה כו' והכא פריך אהא דקאמר על שמו של הקב"ה כו' עכ"ל. וצ"ל דהמקשה פסיקא ליה בשום דוכתא דשמשון נמחק ולאו משום דלא חשיב ליה בהדי הנך שאינן נמחקין דהא איכא למימר תנא ושייר כדאמרי' גבי שלום ודו"ק:


גמ' בלעם חיגר ברגלו אחת שנאמר וילך שפי כו'. אמרו בזה שע"י שנלחץ רגלו אל הקיר היה מכותת וחיגר באותו רגל וזכר הכתוב זאת בנבואתו הראשונה דמיד שבא לא היה חש במכתו והלך שפי וחיגר אולי יוכל לקללם כמ"ש השנאה מקלקלת השורה ובשמשון קאמר דחיגר היה בב' רגליו לפי הדמיון לנחש לפי שאין לו רגלים לרוץ ולהזיק הרי הוא מטיל עצמו על האורח ודרך להזיק העוברים ושבים שם ולהפיל הרוכב אחור כך שמשון אחר שהיה חיגר ברגליו גם אסור בנחשתים ולא היה יכול לרוץ אחרי הפלשתים להרגם סבב הקב"ה שיהרגם ברכבם על הגג וק"ל:


צדקיהו בעיניו כו'. פירש"י לא ידענא מנלן דנשתנה לשבח וכן אסא כו' עכ"ל נראה לפרש בצדקיהו ע"פ מ"ש הכתוב וכל אנשי המלחמה דרך שער בין החומתים גו' ומפורש במדרש והביאו רש"י בסוף ספר מלכים מערה הולכת מביתו עד ערבות יריחו וברח לו דרך המערה והקב"ה זימן צבי כו' ולכדהו כו' ע"ש והשתא מדסמך עצמו לברוח בלילה ובמערה הרי היו לו עינים לראות מעין דוגמא של מעלה שרואה בחשך וגבי אסא יש לפרש מדכתיב גביה בד"ה וירצץ אסא מן העם גו' והוא ענין דריסת רגל כמו ויתרוצצו הבנים בקרבה גו' דוגמא דבשל מעלה כתיב אתה רצצת ראשי לויתן. ומייתי רק לעת זקנתו חלה את רגליו ואמר רב יהודה כו' דלא תימה דלאו לקותא הוה אלא מתוך זקנה חלה ומייתי דהא אמר רב יהודה כו' שאחזו פודגרא שהוא ודאי לקותא כדמסיק כמחט כו' ואפשר דלמדו לומר כן מדכתיב בד"ה עד למעלה חליו וגם בחליו לא דרש גו' וק"ל:


מפני מה נענש אסא מפני שעשה אנגריא בת"ח. ומייתי לה מדכתיב השמיע את כל יהודה לרבות ת"ח ודקאמר אין נקי כו' הוא מלתא באנפי נפשיה לדרוש מיניה אפילו חתן כו' ואפשר דקאמר דגם מפני זה נענש אסא שעבר על דברי הכתוב נקי יהיה לביתו גו' אע"ג דבמלחמת מצוה אמרינן בס"פ משוח מלחמה הכל יוצאין אפילו חתן מחדרו כו' הכא לאו מלחמת מצוה היה ודו"ק:


שמשון שנתגנה בו כתיב ביה ירידה יהודה כו'. אע"ג דאיכא למימר דחדא כפשטיה או שבהר היה ויעל כפשטיה וירד לדרשת הגנאי או וירד כפשטיה דבעמק היה ויעל לדרשת שנתעלה מ"מ קאמר כיון דלית בהו הכרע שניהם לדרשה אך קשה דהא גבי שמשון נמי כתיב ויעל ויגד לאביו גו' ואם נימא כפשטיה שעלה מתמנת א"כ ע"כ ממקומו מוכרח דתמנת בעמק היה וכפשטיה כתיב שם וירד שמשון תמנתה ולא ה"ל למדרש אלא עלייה דיהודה ויש ליישב דלפי הדרשה ההוא ויעל נמי דגבי שמשון על שנתעלה בו שחזר משם ופירש מהעובדת כוכבים ושאל לאביו ואמו והם מיחו בו כמ"ש האין בבנות אחיך גו' עד אשר אח"כ חזר הכתוב בגנות כולם שאמר וירד שמשון ואביו ואמו גו' ודו"ק:


שכל עינים מצפות לראותו כו' כפירש"י לענין הכנסת אורחים בביתו של אברהם קאמר לה ואהכי שייך לאתויי הך דויטע אשל כו' הכא אבל הרא"ם פי' שכל עינים מצפות לראותו היא מערת אברהם כו' עכ"ל ע"ש ולא ידענא למה לקח לו דרך אחרת דלא משמע כן מתוך שמעתין כמ"ש:


גיורת אני כו'. לאיסור נדה היה חושש דעתידה התורה לאסור כרת ולאיסור בעובדת כוכבים אע"ג דאינה אלא גזירת ב"ד של חשמונאי כדאיתא פ' אין מעמידין היה חושש לאותה גזירה כמו שקיים אברהם אפילו עירוב תבשילין ועוד דמן התורה נמי קנאין פוגעין בו וכתב הרא"ם וא"ת איך הותר לבא על הזונה והלא כו' שמא י"ל כו' אבל מ"מ קדשה בכסף או בשטר ואח"כ בא עליה כו' ע"ש ואין נראה דכתיב פן נהיה לבוז ומה גנאי היה אם נתקדשה לו ועוד אמרו גדולה עבירה לשמה כו' ועוד דנראה דמעשה זה לא היה אלא בינו לבינה ואין אשה מתקדשת בלא עדים אפילו בקדושי ביאה והרמב"ם בפ"א דהלכות אישות כתב קודם מתן תורה היה אדם פוגע באשה בשוק אם רצה היא והוא נותן לה שכרה ובועל אותה על אם הדרך והולך והיא נקראת קדשה משנתנה תורה נאסרה כו' עכ"ל כל זה מרמז על מעשה יהודה ותמר שלא נכשל אלא בדבר זה שעתידה תורה לאסור ובב"ר זימן לו הקב"ה מלאך הממונה על התאוה לעבור בכזה דהיינו דבר שעתידה תורה לאסור וק"ל:


פנויה אני כו' יתומה אני כו'. פירש"י שהייתי קטנה והשאוני אמי ואחי ואין נשואין לער ואונן כלום כו' ולהך סברא לאו בתו של שם היתה כו' עכ"ל לא ידענא מי הכריחו לפרש כן דהא ודאי יהודה לא נתכוון לכך שהרי לא ידע שהיא כלתו אבל איכא לפרש דא"ל דשמא קיבל אביך קדושין מאחר בלי ידיעתך בקטנותך ואין אתה פנויה כמו שאמרת וא"ל יתומה אני שכבר מת אבי בהיות בבטן אמי כמ"ש באביי ובודאי לא קבל אבי קדושין עלי והשתא ניחא דיש לקיים שפיר דבתו של שם היתה ודו"ק:


ויטע אשל גו' וח"א פונדק כו'. ופירש"י ולשון אש"ל נוטריקון אכילה שתייה לויה כו' עכ"ל ובב"ר מפורש אשל שאל קופר כו' והוא ממלות הפוכות כמו כשב וכבש ולפי פירש"י בחומש וח"א פונדק לאכסניא ובו כל מיני פירות עכ"ל ניחא טפי דאין אשל יוצא ממשמעו שהוא לשון אילן בקרא ודו"ק:


אל תקרא ויקרא אלא ויקריא כו'. מה שהביא אותם להוציא לשון ויקרא שהוא פועל עומד ללשון ויקריא שהוא פועל יוצא לאחרים דאל"כ מה טעם שקרא אברהם שם ה' בפונדק או בפרדס אלא שבפונדק או בפרדס לאחר שאכלו ושתו עמדו לברכו כו' עד שהקריא אותם בשם ה' וק"ל:





חכמת שלמה

גמרא משתי עיני אמר רב כו' על אשה ועל פתח כו' לאחר אשתי ועליה גו' כצ"ל:


רש"י בד"ה שחוזר כו' אינו מרחיק לפרוח כו' כן הוא בס"א:


בד"ה גיורת כו' ע"א שאין אני ראויה לו כצ"ל:





רש"ש

גמרא אלא מעתה לא ימחה. נ"ל דקאי על שמש לא על שמשון וכ"מ מפירש"י ותוס'. תדע מהא דלא פריך לקמן אהא דיהודה נקרא כולו ע"ש של הקב"ה. והרש"א בח"א במחכ"ת שגה בזה:



שם צדקיה בעיניו אסא ברגליו. צריך טעם על מה שהקדים צדקיה המאוחר בזמן לאסא המוקדם:



רש"י ד"ה במה בירכו. דבר המתרבה ומצוי כו'. כצ"ל וכ"ה בע"י:



רד"ה קמי רפוקא. דובלי מין ירק הוא. בע"ז (כח) העתיק רש"י מכאן דיבלי והד' הוא לשימוש. ונראה עוד דהכא היה גורס גרויא דובלי וכ"ה בע"י ולכן פי' סל. אולם בברכות (מ ב) משמע דדובלי הוא מין אילן. אמנם שם ט"ס וצ"ל דולבי וכן העתיק הר"ש בדמאי ע"ש. ומצאתי אח"ז שקדמני בזה השנ"א. ודלא כהמוסף שהביאו בערך דבל:



רד"ה יתומה אני. והייתי קטנה כו'. עי' רש"א בח"א. אבל פשוט דרש"י כיון להצדיק גם אותה וכמו שפי' בד"ה שנתנה עינים:





בן יהוידע

שֶׁבֵּרְכוֹ בְּאַמָּתוֹ אַמָּתוֹ כִּבְּנֵי אָדָם, וְזַרְעוֹ כְּנַחַל שׁוֹטֵף (שופטים יג, כד). לפי פשוטו הכונה שתהיה כמות אַמָּתוֹ כִּבְּנֵי אָדָם אך תהיה רב האיכות שיהיה יוצא ממנה זרע רב כְּנַחַל שׁוֹטֵף.
ועל דרך האמת הכונה שברכו באמתו שיוכל על ידי ביאתו בתשמיש המטה לתקן ולברר בירור גדול בניצוצי קדושה והיינו אַמָּתוֹ כִּבְּנֵי אָדָם כלומר כמו הצדיקים הנקראים בני אדם שלא תטמא בביאות אלו בנות הערלים אלא תשאר בקדושתה וְזַרְעוֹ היוצא בביאה יהיה כְּנַחַל שׁוֹטֵף לשטוף את ניצוצי קדושה מן הקליפה.
גם אפשר לומר אומר אַמָּתוֹ כִּבְּנֵי אָדָם כי היא היה גלגול נדב בן אהרן הכהן ע"ה ובא לתקן על אשר לא נשא נדב אשה כמו שאמר רבינו האר"י ז"ל וידוע נדב נקרא 'בן אדם' כי עליהם אמר הכתוב וַיְהִי אֲנָשִׁים אֲשֶׁר הָיוּ טְמֵאִים לְנֶפֶשׁ אָדָם (במדבר ט, ו) ופירש רבינו האר"י ז"ל דנדב ואביהוא נקראים בני אדם ממש מצד הנפש שלהם שלקחו מאדם הראשון וכנזכר בשער הגלגולים עיין שם.



רִבּוֹנוֹ שֶׁל עוֹלָם, זְכוֹר לִי עֶשְׂרִים וּשְׁתַּיִם שָׁנָה שֶׁשָּׁפַטְתִּי אֶת יִשְׂרָאֵל וְלֹא אָמַרְתִּי לְאֶחָד מֵהֶם הַעֲבֵר לִי מַקֵּל מִמָּקוֹם לְמָקוֹם. נראה לי בס"ד כונתו בטענה זו על פי המעשה שכתב הגאון חיד"א ז"ל (בשם הגדולים חלק א' מערכת המ־ם אות ס"ד) על הרב הקדוש רבי חיים כפוסי זיע"א [זכותו יגן עלינו אמן] וזה לשונו הרב החסיד מורינו הרב רבי חיים כפוסי בעל הנס זללה"ה [זכרונו לברכה לחיי העולם הבא]: היה דיין במצרים ונסתמא והיו מרננים עליו שחס ושלום לקח שוחד ואמר בתוך קהל ועדה כי שמע דבת רבים יחדיו ירננו שלקח שוחד ואם האמת אתם כן יהיה תמיד הענן יכסנו ואם הוא נזהר מאד בזה יאירו עיניו כבראשנה ונתקבלה תפלתו בהלו נרו!
ואני הצעיר ראיתי חתימתו כשהיה סגי נהור והיה חותם מאומד הדעת וכמעט אין האותיות ניכרות כמי שלא ראה וראיתי חתימתו אחר כך ה' נסי חיים כפוסי כתיבה מאושרת ועד היום גוי הנשבע לשקר על קברו נענש תנצברוך הוא זכותו יגן עלינו זלה"ה עד כאן לשונו.
ולפי זה כמו שטען הרב החסיד רבי חיים כפוסי ז"ל לפני השם יתברך שיחזיר לו מאור עיניו כדי להצילו מן החשד והרינון של הבריות מפני שהיה דיין ויבואו לתלות בזה דכתיב כִּי הַשֹּׁחַד יְעַוֵּר (דברים טז, יט) כן בטענה זו בא שמשון ע"ה לפני השם יתברך לאמר הן אמת שראוי הוא ללקות בעינים מפני שמרד בעיניו בענין הנשים אך מאחר שהיה שופט ודיין של ישראל לא יבואו העולם לתלות העורון בעבור הנשים אלא יבואו לתלות בשוחד חס ושלום מפני שדבר זה מפורש בתורה כִּי הַשֹּׁחַד יְעַוֵּר והוא קרוב לחשד בזה יותר!
ובאמת אנכי לא קבלתי שוחד כל דהו משום אדם! ואפילו שירות קלה להעביר מקל ממקום למקום לא נהניתי ובודאי לא ניחא קמיה שמייא לחשוד אותי בדבר שאני נקי וצדיק בו! לכן תעזרני עתה לנקום מהם נקמת עיני כדי שיתברר כל שעשו מצד בחירתם עשו ולא היתה גזרה זו מן השמים שהראיה הצלחתי בנקמתי מהם בדרך נס ובזה אנצל מן החשד.
ולכן אמר נְקַם אַחַת מִשְּׁתֵי עֵינַי (שופטים טז, כח) כי על אחת לבדה לא היה לי טענה זו מפני שאני חייב בזה מכח סיבת הנשים ואם היו עושים הנזק באחת דוקא לא היו העולם מרננים וחושדים אותו בשוחד שאם היה בעבור שוחד היה צריך לנקר את שתיהם ד'עֵינֵי חֲכָמִים' כתיב (דברים טז, יט) על שתי עינים אך על השנית אשר הוסיפו לרוע בזה נעשה לי טענה שזו הנקור שלה שלא כדת דהשתא אתי לידי חשד ורינון והעונש היה די באחת.
ודע כי הגרסה הנכונה הוא זְכוֹר לִי עֶשְׂרִים שָׁנָה כן כתב הגאון חיד"א ז"ל במראית העין בשם הרשב"א ז"ל בתשובה (חלק א׳ סימן פח) וכתב דכן הביא רש"י ז"ל בפירושו על המקרא.
והא דבקש על עין אחת דוקא עיין פירוש רש"י ז"ל. ועוד נראה לי בס"ד כי באדם יש ב' עינים אחת ימנית ואחת שמאלית וכנגד זה יש לו שני ראיות במעשיו אחת ימנית דהיינו שמכוין לשם שמים ואחת שמאלית שמכוון להנאתו, אך יש אדם שכל ראיה שלו היא לשם שמים דוקא דהיינו ימנית ויש הכל שמאלית שמכוון להנאתו דוקא ויש משתמש בשניהם שהוא רואה לכאן ולכאן.
והנה שמשון בענין התחברותו עם נשים נכריות מפלשתים לא הלך אחר עין השמאלית אלא היה לו ראיה ימנית גם כן שכיון לשם שמים כאשר כתבנו לעיל כדי לברר ניצוצי קדושה מן הקליפה שלהם ולכן כאשר ניקרו פלשתים את עיניו בשביל זה העון שהיה בידו לא היה מן הדין לנקר אלא רק עין השמאלית כדי לכפר על ראיה השמאלית שהיה מתכוון להנאתו גם כן אך הם הוסיפו ברע שניקרו את שתיהם על דרך מה שאמר הכתוב אֲנִי קָצַפְתִּי מְּעָט וְהֵמָּה עָזְרוּ לְרָעָה (זכריה א, טו) לכך בקש לנקום מהם על אחת דוקא שלקתה שלא כדין על לא חמס בכפו.
ומה שהוצרך לפרש בדבריו סך השנים [עֶשְׂרִים שָׁנָה] דקמי שמייא גלייא, נראה לי בס"ד באיש הטיל יו־ד [20] משמו שבמלואה עולה מספר עשרים והוא שבעל נכריות פגם בה ולכך התפלל שזכות של עשרים שנה יגין לתקן פגם היו־ד שמספרה עשרים ולכך הוצרך לפרש הסך של עשרים.
והא דזכר בדבריו תשמיש של 'מַקֵּל' ולא תשמיש אחר עיין מהרש"א ז"ל. ונראה לי בס"ד דהעולם עומד על שלשה עמודים דאחד מהם הוא הדין (משנה אבות א, יח) והגוף נקרא 'עולם בפני עצמו' והנושא מקל נמצא מעמיד העולם שהוא הגוף על שלשה עמודים שהם שתי רגלים ומקל ולזה אמר זְכוֹר שֶׁשָּׁפַטְתִּי אֶת יִשְׂרָאֵל שקיימתי בזה עמוד שלישי של עולם ולא נהניתי מן הבריות בעמוד שלישי של עולם קטן שהוא המקל.
ולפי פשוטו נקט 'מַקֵּל' שהוא כלי תשמיש לדיינים לרדות בו כמו שאמרו בגמרא דסנהדרין (סנהדרין ז:) רב הונא כד הוה נפיק לדינא אמר: אפיקו לי מאני חנותאי! ומאי ניהו? מקל ורצועה ושופרא וסנדלא, וכן איתא עוד התם וָאֲצַוֶּה אֶת שֹׁפְטֵיכֶם בָּעֵת הַהִוא (דברים א, טז) אמר רבי יוחנן כנגד מקל ורצועה תהא זריז עיין שם.
מיהו הא דנקיט 'מַקֵּל' ולא נקיט רצועה או שאר כלי דיינים נראה לי בס"ד על פי מה שאמרו בגמרא דשבת (שבת קלט.) שָׁבַר הֳ' מַטֵּה רְשָׁעִים (ישעיה יד, ה) אלו הדיינים שנעשו מקל לחזניהם ופירש רש"י לשמשיהם נותנים יד וכו' עיין שם ולזה אמר שמשון לא מבעיא שאני לא הייתי מקל לשמשים שלי אלא גם מקל שצריך אני להביאו בעבורם לרדות בו את המורדים לא אמרתי לאחד מהם לטלטלו כי לא היה לי שום שמש אפילו דרך עראי כדי שאהיה מקל אליו.



יָבֹא שׁוּעָל שֶׁחוֹזֵר לַאֲחוֹרָיו וְיִפָּרַע מִפְּלִשְׁתִּים שֶׁחָזְרוּ בִּשְׁבוּעָתָם (שופטים טו, ד). עיין מהרש"א ז"ל שהיא שבועת אִם תִּשְׁקֹר לִי וּלְנִינִי וּלְנֶכְדִּי (בראשית כא, כג). נראה לי בס"ד שׁוּעָל [406] גימטריא ת"ו כמנין לֹא נִין לוֹ וְלֹא נֶכֶד בְּעַמּוֹ [406] (איוב יח, יט).
והא דלכד שְׁלֹשׁ מֵאוֹת כי הרשע חיותו מן אות ש' שבשמו ובזה פירשו המפרשים אוֹי לְרָשָׁע רָע (ישעיה ג, יא) רוצה לומר אוי לו כאשר יוסר ממנו השי־ן שהוא מקום חיותו וישאר רע! וכן הוא הסיר כוחם ויניקתם מן אות שין בכונה שלו.
ונראה לי תסיר אות ש' מן פלשתים ישאר אותיות תפילם כלומר כיון דסר אות ש' שממנו חיותם אז תפילם ותשמידם! ונראה לי זה בשם שִׁמְשׁוֹן שהוא ראשי תיבות שלש מאות שועלים ובהם נפרע.



אָמַר רַבִּי שִׁמְעוֹן הֶחָסִיד: בֵּין כְּתֵיפָיו שֶׁל שִׁמְשׁוֹן שִׁשִּׁים אַמָּה הָיָה (שופטים טז, ג). נראה לי בס"ד דאין דבר זה כפשוטו שבין כתפיו היה רחב ששים אמה דאם כן היה צריך שתהיה קומתו יותר ממאה אמה ואיך היה דר בישוב עם בני אדם? דודאי אין הבתים וחדרים ושערים גבוהים אפילו שיעור עשרים אמה!
אלא כונתו לומר בין כתפיו היה בו כח חזק לסבול עליו משא דבר רחב ששים אמה דדבר זה יש בו רבותא גדולה מצד הרוחב יותר מן הכובד כי כיון דהוא רחב כל כך נמצא כולו יוצא חוץ לגוף ואי אפשר לחבקו שיאחוז בידיו בשתי קצוות שלו ודבר כזה קשה לסובלו מלבד קושי הכובד אך שמשון שהיה לו גבורה היה נדמה אצלו משא רחב כזה כולו נושא נייר או גלדי בצלים שאין צריך לאחוז בקצוות בשתי ידיו!
ואם תאמר למה סתם רבי שמעון החסיד את דבריו ולא אמר בֵּין כְּתֵפָיו סוֹבְלִים מַשָּׂא רָחָב שִׁשִּׁים אַמָּה? הנה כבר ידוע שכל דברי אגדה דרכם בכך שתופסים הלשון בדרך חידה כי לפי סוד המאמר יבא לשון זה מדוקדק היטב.



אָמַר רַב פַּפָּא: הַיְינוּ דְּאָמְרִי אֱינָשֵׁי קַמֵּי דְּשָׁתֵי חַמְרָא, חַמְרָא קַמֵּי רְפוֹקָא גְּרִידַיָּא דּוּבְלָא. נראה לי בס"ד הכונה על פי המעשה דאיתא במדרש רבא פרשת שמיני (ויקרא רבה יב, א) מעשה באחד שהיה מוכר כלי ביתו ושותה בהם יין אמרו בניו אבינו זה לא יניח לנו כלום! מה עשו? השקוהו יין והשכרוהו והוציאוהו ונתנוהו בתוך מערה אחת שקוברים בה מתים חוץ לעיר כדי שבעת שיקיץ מיינו לא ידע מי הביאו הלום ויתחרט ולא ישתה יין עוד!
אחר כך באו חמרים שהיו נושאין נודות יין למכור בעיר ושמעו קול צווחה גדולה בעיר אמרו נפרוק החמורים בתוך המערה הזאת ונכנס לבדינו לעיר לראות מה קול הומיה וצווחה זו שמא יש איזה מלחמה בין אנשי העיר, והכניסו חמוריהם לתוך המערה ופרקו הנודות מגמליהם והניחו הנודות בקרקע המערה והם נכנסו לעיר.
אדהכי והכי הקיץ אותו האיש ופקח עיניו מעט וראה נוד אחד יין נתונה למעלה מראשו, מה עשה? התיר קשר הנוד ונתן הנוד תוך פיו ושתה ממנו כשהוא שוכב ונשאר ראש הנוד בתוך פיו ונרדם! ואלו החמרים כשחזרו למערה ונטלו נודות היין עם חמוריהם כשראו הנוד הזה בתוך פיו של אותו שיכור נמאס הנוד בעיניהם ולא לקחו אותו ונשאר בפיו.
ואחר שלשה ימים אמרו בניו וכי אין אנחנו הולכים לראות מה נעשה באבינו? והלכו לשם ומצאוהו שוכב והנוד בפיו! אמרו גם כאן לא עזבך בוראך והמציא לך יין שתשתה ממנו! והואיל שהיא זאת לך מן השמים אין לנו לעשות לך הרחקה מן היין ועשו ביניהם סדר שכל אחד מהם ישקנו יום אחד עיין שם.
נמצא זה שאוהב היין המזל שלו ממציא לו יין אפילו באופן רחוק מאד דאיך יצוייר שיזדמן לו יין מרובה לאותו האיש בבית הקברות וישתה כל צרכו והותר? ועל כיוצא בזה אמרי אינשי קַמֵּי דְּשָׁתֵי חַמְרָא, חַמְרָא כלומר מזלו מזמין לפניו חמרא לשתות כמנהגו ואפילו שהוא עומד בבית הקברות דרחוק הדבר הזה שם.
ומה דאמרי קַמֵּי רְפוֹקָא גְּרִידַיָּא דּוּבְלָא נראה על פי מעשה שהיה באדם אחד שעשה סעודת משתה לבנו והזמין חשובי העיר לסעודה וגם הזמין את אנשים עובדי אדמה שיש לו בשדה שיבואו לביתו לאכול גם הם על השלחן והיה דרכם של בעלי בתים כשעושים סעודה מביאים תחילה על השלחן מיני ירקות הרבה צנון ובצלים וכרפס וכיוצא והמסובים אוכלים מעט מהם ונשארים על השלחן ומביאים אחר כך לפני המסובין כמה מיני תבשילין של בשר שזה הוא עיקר אכילתם.
אך אותה הפעם אותם עובדי אדמה נתאחרו מלבא ובעת שבאו כבר נאכלו כל התבשילין וסילקו הקערות ואז באו עובדי האדמה ועדיין לא סילקו הירקות מעל השלחן כי הירקות מסירים אותם בעת שמסלקים השלחן וכשבאו אכלו הירקות כי נשארו ירקות הרבה שהמסובים לא אכלו מהם אלא דבר מועט וגם זה היה על פי המזל כי מזלם של אלו עובדי אדמה שאכילתם תמיד בכל יום ירקות בלבד ואין טועמין בשר הניח בדעתם להתאחר כדי שלא יאכלו תבשיל בשר אשר הוא חידוש אצלם והיו מתענגים בו הרבה. ועל כיוצא בזה אמרי אינשי קַמֵּי רְפוֹקָא גְּרִידַיָּא דּוּבְלָא כלומר מזלם מזמין להם כפי מאכלם ומנהגם.
וכל אלו המשלים הביאם על ענין זה של שמשון לומר כיון שהיתה תאוות המשגל גדולה וחביבה אצלו לכך מזלו הזמין לו תשמיש מרובה גם בהיותו עומד בבית האסורים שאין המקום ראוי לכך ואינו מצוי שיזדמן שם כך ולא עוד אלא שנזדמן לו ברבוי מאד ודומה זה הענין לענין אותו האיש שהיה אוהב לשתות יין שנזדמן לו היין במקום שרחוק מציאותו שם דאיך יזדמן לשתות יין בבית הקברות ולא עוד אלא שתהיה שתיה מרובה מאד.
ועוד נראה לי בס"ד הביא משל זה דאמרי אנשי קַמֵּי דְּשָׁתֵי חַמְרָא, חַמְרָא על שמשון על פי מה שאמר רבינו ז"ל בספר הלקוטים לשמשון קרה לו כאדם הראשון כי היה גלגלו וזה העון של היין דאדם הראשון שסחטה לו חוה ענבים ושתה גרם שאסרו את שמשון בנחושתים והיה טוחן בבית האסורים מלשון תִּטְחַן לְאַחֵר אִשְׁתִּי (איוב לא, י) שהביאו לו כל אחד אשתו להזדווג עמה וכו' יעוין שם.
ובזה מובן המשל דאמרי אינשי קַמֵּי דְּשָׁתֵי חַמְרָא, חַמְרָא פירוש שתיית חמרא דגלגול ראשון גרם וסיבב שתיית חמרא דגוף זה השני של שמשון שהוא ענין התשמיש ששמש עם נשי פלשתים דהאשה נמשלה לגפן פוריה דכתיב אֶשְׁתְּךָ כְּגֶפֶן פֹּרִיָּה (תהלים קכח, ג) אך אלו נשי פלשתים בנות אל נכר הם סוּרֵי הַגֶּפֶן נָכְרִיָּה (ירמיה ב, כא) ונמצא חמרא דסחיטת ענבים שסחטה חוה גרם סחיטה דסורי הגפן נכריה.



כָּל הַמְזַנֶּה אִשְׁתּוֹ מְזַנֶּנֶת עָלָיו. הגאון חיד"א ז"ל בספרו 'מראית העין' הקשה בשם גדול אחד, דאם כן לא משכחת לה סוטה דקיימא לן דאם נקה האיש מעון המים בודקין את אשתו ואם בא ביאה אסורה אין המים בודקין את אשתו (סוטה כח.) ואי אמרינן 'אִיהוּ בֵּי קָארֵי וְאִיתְּתֵיהּ בֵּי בּוּצִינֵי' לא משכחת לה סוטה!
ותירץ שם דלא אמרו 'כל שאשתו מזנה גם הוא מזנה' כי אם אמרו להפך ושפיר איכא נשים מזנו וגברייהו שלמים וכשאשתו מזנה והוא ירא ה' איהו מייתי לה ומשקה מי סוטה עד כאן דבריו עיין שם.
ואם הרב יישב הקושיא בזה דלא תיקשי מסוטה עדיין המאמר הזה הוא מוקשה ועומד מן הנראה לכל בחוש הריאות דהא חזינן כמה גברי מזנים ונשותיהם כשרות מאד! ואיך הבין המאמר דבא להחליט דבר זה למימר כל שהאיש מזנה בודאי דאשתו גם כן מזנה?
אך באמת אין כונת רבי יוחנן לומר כן אלא כונתו לומר כפי טבע האנושי והשערת השכל ראוי להיות כך דמאחר דהאשה רואה את בעלה גונב מקור אשת רעהו ושוכב על כרס המוכן לרעהו, היא גם כן תעזוב מקורה לאיש זר ותקבל על כריסה איש כי כמו שעשה הוא באשת אחרים כן יעשה באשתו ואין נחשבת זאת בעיניה בגידה בו דכאשר עשה בשל אחרים כן נעשה בשלו ובתר גנבא גנוב! כן ראוי להיות על פי מדת טבע האנושי.
אך נשים כשרות לא יעשו כן מחמת אזהרתה של תורה שהזהירה אותם בכך ואריא רביע עלייהו הוא האיסור שאסרה התורה עליהם והכי קאמר רבי יוחנן כָּל הַמְזַנֶּה ראוי שתהיה אִשְׁתּוֹ מְזַנֶּנֶת עָלָיו, שֶׁנֶּאֱמַר: אִם נִפְתָּה לִבִּי עַל אִשָּׁה וְעַל פֶּתַח רֵעִי אָרָבְתִּי (איוב לא, ט) ראוי להיות מחמת כן, שֶׁתִּטְחַן לְאַחֵר אִשְׁתִּי וְעָלֶיהָ יִכְרְעוּן אֲחֵרִין, דאיוב לא קאמר שנעשה כן בפועל אלא כונתו לומר ראוי שיהיה כך.
וכיוצא בזה מצינו בלשון המקרא שאמר דוד המלך ע"ה חַי הֳ' כִּי בֶן מָוֶת אִישׁ זֶה (שמואל ב' יב, ה) והיתכן לחשוב יתחייב האדם מות בעבור נזק ממון? אלא הכי קאמר ראוי לחייבו מיתה מצד השכל על אונאה שעשה אך התורה פטרתו מן המיתה.
וכיוצא בזה נאמר בלשון חכמים דאתמר עם הארץ מותר לנחרו אפילו ביום הכיפורים שחל בשבת (פסחים מט:) ואין הדבר כן שיהרגו את עם הארץ אפילו בימי החול! אלא הכונה ראוי היה לעשות כך אלא שהתורה אסרה זה עלינו.
וכן כיוצא בזה נמצא בכמה לשונות של מאמרי רבותנו ז"ל ועל כן אין כאן ריח קושיא של אותו גדול וגם אין קושיא מן הנמצא למראה עינינו דודאי באמת נמצא הרבה אנשים שהם מזנים ונשותיהן כשרות מחמת איסור תורה דרביע עלייהו.



וְאָמַר רַבִּי יוֹחָנָן: שִׁמְשׁוֹן דָּן אֶת יִשְׂרָאֵל כַּאֲבִיהֶם שֶׁבַּשָּׁמַיִם. הנה ודאי כל השופטים ששפטו את ישראל דנו דין אמת לישראל כאביהם שבשמים ובפרט יהושע ועתניאל בן קנז ושמואל ולא אצטריך קרא למרמז עלייהו דבר זה! ורק על שמשון הוצרך הכתוב ללמד מפני שיש מקום לְזוּת שְׂפָתַיִם בדבר זה והוא דאיתא בגמרא דסנהדרין (סנהדרין פב.) ובעל בת אל נכר זה הבא על הכותית וכתיב בתריה יַכְרֵת הֳ' לָאִישׁ אֲשֶׁר יַעֲשֶׂנָּה עֵר וְעֹנֶה מֵאֱלֹקֵי [מֵאָהֳלֵי] יַעֲקֹב (מלאכי ב, יב) אם תלמיד חכם הוא לא עֵר בחכמים וְעֹנֶה בתלמידים עיין שם.
נמצא הבא על אשה נכרית לא יזכה לכוין האמת בדברי תורה אלא אזיל בתר איפכא, ועל כן יאמרו המושלים כיון דשמשון בא על בַּת אֵל נֵכָר ודאי לא דן דין אמת במשפטיו ששפט את ישראל דאינו זוכה לכוין על האמת ולכן הוצרך הכתוב להודיע שבחו של אותו צדיק להצילו מִלְזוּת שְׂפָתַיִם ואמר עליו דָּן יָדִין עַמּוֹ כְּאַחַד (בראשית מט, טז) שֶׁדָּן אֶת יִשְׂרָאֵל כַּאֲבִיהֶם שֶׁבַּשָּׁמַיִם.



שִׁמְשׁוֹן עַל שְׁמוֹ שֶׁל הַקָּדוֹשׁ בָּרוּךְ הוּא נִקְרָא, שֶׁנֶּאֱמַר: "כִּי שֶׁמֶשׁ וּמָגֵן הֳ' אֱלֹקִים" אֶלָּא מֵעַתָּה לֹא יִמָּחֵק. הקשה הרב עיון יעקב ז"ל מהא דאמר לקמן בפרק זה, יְהוּדָה שֶׁקִּדֵּשׁ שֵׁם שָׁמַיִם בְּפַרְהֶסְיָא זָכָה וְנִקְרָא כּוּלּוֹ עַל שְׁמוֹ שֶׁל הַקָּדוֹשׁ בָּרוּךְ הוּא, אם כן לא ימחוק שם יהודה? ואם תאמר הכי נמי הא מבואר ביורה דעה (סימן רעז סעיף יב) דמותר למחוק שם יהודה! והניח זה בצריך עיון עיין שם.
ונראה לי בס"ד דאין כונת תלמודא דאמר לֹא יִמָּחֵק על שם שמשון דאפילו אם נאמר שֶׁמֶשׁ הוא שם גמור של הקדוש ברוך הוא מכל מקום שמשון לחוד ושמש לחוד, וכיון דיש בו אותיות נוספים על שמש אין זה שמו של הקדוש ברוך הוא ובהכי ליכא לספוקי! והוא הדין בשם יהודה כיון שיש בו אות אחר מעורב בו אין זה שמו של הקדוש ברוך הוא ופשיטה הוא דימחק.
אך כונת תלמודא דאמר לֹא יִמָּחֵק קאי על שם שמש הכתוב בפסוק כִּי שֶׁמֶשׁ וּמָגֵן הֳ' (תהלים פד, יב) כיון דאמרת האי שמש הוא שמו של הקדוש ברוך הוא, אם כן יהיה 'האי שמש' קודש דאינו נמחק ורק שמש הכתוב במקום אחר ימחק כדין שם אלקים דיש קודש ויש חול.
ועל זה קאמר אֶלָּא מֵעַתָּה לֹא יִמָּחֵק, כלומר שמש דכתיב בסוף פסוק דנקיט ליה תלמודא? ומשני 'אֶלָּא מֵעֵין שְׁמוֹ' כלומר מה שאמרתי שמש הוא שמו של הקדוש ברוך הוא אינו שמו ממש אלא הוא מעין שמו כלומר כמו שהשמש הוא מגן כן שם הוי־ה הוא מגן כהשמש והיינו רוצה לומר שצל ההגנה הוא מגן כשמש.



צִדְקִיָּה בְּעֵינָיו, דִּכְתִיב "וְאֶת עֵינֵי צִדְקִיָּהוּ עִוֵּר". נראה דדייק לה מדכתיב צִדְקִיָּהוּ לשון יתר דכתיב וְאֶת בְּנֵי צִדְקִיָּהוּ שָׁחֲטוּ לְעֵינָיו וְאֶת עֵינֵי צִדְקִיָּהוּ עִוֵּר (מלכים ב' כה, ז) והכי הוה ליה למימר 'וְאֶת עֵינָיו עִוֵּר' כיון דכבר זכר שמו של צדקיהו תחלה? אלא ודאי הכי קאמר וְאֶת עֵינֵי צִדְקִיָּהוּ הידוע בפלאות העינים עִוֵּר!
ובילקוט סימן רנ"ט איתא ואת עיני צדקיהו עיור זה משבעה בני אדם שנדמו לאדם הראשון צדקיהו בעיניו שנעצו לעיניו לונביות של ברזל ולא נתעוורו עיניו עד ששחטו בניו לעיניו ובכה שנאמר וַיִּשְׁחַט מֶלֶךְ בָּבֶל אֶת בָּנָיו לְעֵינָיו (ירמיה נב, י) וסמיך ליה וְאֶת עֵינֵי צִדְקִיָּהוּ עִוֵּר (ירמיה נב, יא) עד כאן. ולפי דברי הילקוט שפיר יליף זה מהאי דהיו עיניו חזקות מאד משונים באיכותם יותר מכל אדם.
ואיתא בפסיקתא (פסיקתא רבתי כו ובילקוט שימעוני על מלכים שם) ענה צדקיהו ואמר לנבוכדנצר הרגני ראשון שלא אראה בדם עשרה בני! ובניו אמרו לנבוכדנצר הרגנו תחלה שלא נראה דם אבינו שפוך על הארץ! וכן עשה להם, שחטם תחלה ואחר כך חטט את עיניו ונתנם בתנור והוליכו בבלה והיה צווח צדקיהו ואומר בואו וראו כל בני אדם שהיה ירמיה מתנבא עלי 'לבבל אתה הולך ובבל תמות ובבל עיניך לא יראו' ולא הייתי שומע לדבריו והריני הולך לבבל ועיני לא רואות אותה עד כאן.
וצריך להבין למה היה מפרש לו ירמיה הנביא ע"ה בדברי הנבואה פרט זה שעיניו לא יראו את בבל? אך לפי האמור שעיניו היו משונות בכוחן משאר בני אדם, אמר לו כל בני אדם גולין לבבל ועיניהם רואות אותה אך אתה עיניך החזקים הידועים בכחן אלף ידות על שאר אדם לא יהיו רואין את בבל!
והנה רש"י ז"ל במלכים ב' בפסוק דֶּרֶךְ שַׁעַר בֵּין הַחֹמֹתַיִם (מלכים ב' כה, ד) פירש מערה הולכת מתוך ביתו של צדקיהו עד ערבות יריחו וברח צדקיהו דרך המערה והקדוש ברוך הוא זמן צבי הולך על גבי המערה חוץ לעיר ורדפו הכשדים את הצבי וכשהגיע לפתח המערה בערבות יריחו ראוהו ולכדוהו, הוא שאמר יחזקאל הנביא ע"ה וּפָרַשְׂתִּי כְּנָפַי עָלָיו וְנִתְפַּשׂ בִּמְצוּדָתִי (יחזקאל יז, כ) עד כאן עיין שם.
ונראה כי תוך המערה הגדולה ההיא היה חושך ואפילה ואי אפשר לילך משך גדול בחושך אך צדקיהו בטח בכח אור עיניו החזק שיראה גם מתוך חשך ואפילה והלך בה וניצוד, נמצא עיניו החזקים היו סיבה לתפיסתו!



אָסָא בְּרַגְלָיו. נראה הכונה שהיה ברגליו כח גדול משונה משאר אדם שהיו רגליו חזקים כברזל שיוכל לישא עליהם משא כבד מאד ודייק זה מאומרו חָלָה אֶת רַגְלָיו (מלכים א' טו, כג) והוה ליה למימר חלה מרגליו או חלה ברגליו אך אמר 'אֶת' רוצה לומר חָלָה בכח המונח אֶת רַגְלָיו.
והנה במאמר זה איכא למידק דאסא קדים לצדקיהו והוה ליה להזכירו קודם? ונראה לי דנקיט להו לפי סדר האברים בגוף ותחלה נקיט שמשון בחדוש הגבורה שבו היה מתפשט בכל מקום שבגוף ואחריו שאול המלך ע"ה בצוארו כי זה הוא הידור כל הגוף כולו אך הוא הידור בלבד ושבח אבשלום בשערו העומד בראש ואחריו הזכיר צדקיה דהשבח הוא בעיניו שהם גם כן למעלה בגוף ואחר כך אסא ברגלו שהוא למטה בגוף.



מְנָא יָדַע? אִיכָּא דְּאָמְרִי מֵיחַשׁ הֲוָה חָשׁ בֵּיהּ וְאִיכָּא דְּאָמְרִי מֵרַבֵּיהּ שְׁמִעַ לֵיהּ וְאִיכָּא דְּאָמְרִי "סוֹד ה' לִירֵאָיו וּבְרִיתוֹ לְהוֹדִיעָם". קשא על כל מאמרים של רפואות הנזכרים בגמרא ישאל מנא ידע בעל המאמר? ועוד למאן דאמר 'מֵרַבֵּיהּ שְׁמִעַ לֵיהּ' ישאל גם על רביה 'מְנָא יָדַע' ומה יישב בזה?
ונראה לי בס"ד דתלמודא מקשה למר זוטרא דשאל לרב נחמן על הדבר הזה דמאי סלקא דעתיה למשאל לרב נחמן, וכי רב נחמן רופא הוא ששאל ממנו דבר שיודעים הרופאים, ומנא ידע רב נחמן חכמת הרפואה ששאל זאת ממנו?
ומשני ידע מר זוטרא דרב נחמן חייש ביה ולכן אמר ודאי מכיר בו. ואיכא דאמרי תירץ, דאמר מר זוטרא בדעתו דודאי שמע רב נחמן מן רבו על דבר זה. והאיכא דאמרי השלישי תירץ דחשב מר זוטרא שודאי ידע רב נחמן דבר זה מ'סוֹד ה' לִירֵאָיו' (תהלים כה, יד) שהוא יכול להשיב תשובה על זה מכח רוח הקודש אשר בקרבו.
ויש להבין אמאי לא קאמר נמי דחשו ביה אחרים והגידו לו? ויש לומר דזה נכלל בכלל אומרו 'מֵרַבֵּיהּ שְׁמִעַ לֵיהּ' דהמכוון הוא שלמד זה מפי אחרים.



שֶׁמָּא נָכְרִית אַתְּ?. פירוש שמא את מבני חם דחשובים אצל בני שם נכרים, והשיבה לו 'גִּיּוֹרֶת אֲנִי' מבני חם הייתי ונתגיירתי להיות מבני שם לפרוש מעבודה זרה ולקיים כל שבע מצות בני נח שנוהגים בהם בני שם!
והא דלא אמרה 'מִבְּנֵי שֵׁם אֲנִי' מעיקרא? בחכמה דברה כדי שיאמין שאינה משקרת דאם היא משקרת היה לה לומר מעיקרא 'מִבְּנֵי שֵׁם אֲנִי' ולמה אמרה 'גִּיּוֹרֶת אֲנִי' רוצה לומר הייתי נכריה מבני חם אך עתה נתגיירתי ונעשית מבני שם? אלא ודאי בקושטא הכי הוא שעתה גיורת ונעשית מבני שם!
ונראה לי נבואה נזרקה מפיה שאמרה גִּיּוֹרֶת שהוא ראשי תיבות גלגולי יהיה רות כי ידוע דתמר נתגלגלה ברות.



שֶׁמָּא קִיבֵּל בָּךְ אָבִיךְ קִידּוּשִׁין? אָמְרָה לֵיהּ יְתוֹמָה אֲנִי (בראשית לח, יד). פירש רש"י: והייתי קטנה והשאוני אמי ואחי ואין לער ואונן נשואין ליאסר עליו משום כלתו. וכתב מהרש"א ז"ל לא ידעתי מי הכריחו לפרש כן, דהא ודאי לא נתכוון לכך שהרי לא ידע שהיא כלתו! עיין שם.
ונראה לי בס"ד דרש"י ז"ל קשיא ליה איך תוציא שקר מפיה לומר 'פְּנוּיָה אֲנִי' דמותרת לכל אדם והלא היא שומרת יבם דאגידה בשילה וגם אסורה על יאודה משום כלתו? לכך פירש דאמר לו הייתי קטנה והשאוני אמי ואחי דאין קדושי ער ואונן תופסין ונשארתי אני פנויה ומותרת לך ולכל אדם, זה כונתה באומרה 'פְּנוּיָה אֲנִי' הוסיף רש"י ז"ל דברים מדיליה לומר על פי המונח הזה 'אין לער ואונן נשואין ליאסר עליו משום כלתו' והיינו רצונו של רש"י ז"ל לבאר לנו הטעם שאמרה כן ומה רצתה לתקן בדברים אלו לזה אמר היינו כדי לברר דנשואי ער ואונן בטלים ואין זו כלתו של יאודה אלא היא אצלו כשאר פנויות דעלמא ולא הטעתו בדבר זה.



'וַיִּטַּע אֶשֶׁל בִּבְאֵר שָׁבַע' (בראשית כא, לג) חַד אָמַר: פַּרְדֵּס, וְחַד אָמַר: פּוּנְדָּק. נראה לי בס"ד אלו ואלו דברי אלקים חיים דתרווייהו הוו. וְהַפַּרְדֵּס הוא מקום ועד של תלמידים כמו בית המדרש שנקרא כרם כמו שאמרו בגמרא (ברכות סג:) כשנכנסו רבותינו לכרם ביבנה, שנקרא בית המדרש בשם 'כרם' שיש בו שורות שורות של מיני אילנות ויש בו ערוגות ערוגות של זרעים כן נמצאים בית המדרש שורות שורות של תלמידים ואגודות אגודות של מיני תלמידים ומקום זה קרי ליה כאן בשם פַּרְדֵּס והכתוב קראו בשם 'אֶשֶׁל' שהוא ראשי תיבות אסיפות של לימוד או ראשי תיבות אסיפות של למדנים.
וְהַפֻּנְדָּק היה מקום שני שהוא מקום אכילה ומקום שינה אשר אותם הלומדים במקום ההוא הנקרא פרדס נכנסים בפונדק זה בעת אכילה לאכול ולעת לינה ללון והכתוב קראו 'אֶשֶׁל' שהוא ראשי תיבות אכילה שתיה לינה או ראשי תיבות אכילה שתיה לויה כמו שכתב רש"י.
ומה שנטע בבית המדרש הזה המכונה בשם פרדס כמה מיני מגדים כדי ללמד מוסר השכל מזה לאותם הלומדים שם וכאשר כתבתי בדרושים בס"ד במוסר ברכת האילנות בחודש ניסן.





גליון הש"ס - רבי עקיבא איגר

גמ' וא"ד מרביה. לעיל דף ד ע"ב:


רש"י ד"ה יתומה אני כו' שמשנת ששים ליעקב. ט"ס וצ"ל חמשים:





מראית העין

ויקרא שמשון אל ה' וכו' זכור לי עשרים ושתים שנה וכו'. הרב מהרש"א ז"ל בחידושי אגדות פירש עשרים ושתים דכתיב שני פעמים והוא שפט עשרים שנה ע"ש באורך. ותימה על גדול שכמותו שמפרש פירוש זר כזה ואשתמיטיתיה תשובת הרשב"א סימן פ"ח שכת' דהנסחא היא זכור לי עשרים שנה ע"ש וכן הביא הנסחא רש"י ז"ל בפירושו למקרא בשופטים: 
ובפסוק ויקרא שמשון אל ה' אפשר לרמוז דס"ת שמשון אל ה' בגימטריא מילה והוא רמז למ"ש רז"ל בב"ר ונפלתי ביד הערלים אמר שמשון רבש"ע אפילו אין ביני לבינם אלא המילה כדאי שתציל אותי ופירש הרב עיר וקדיש כמהר"ר חיים הכהן ז"ל בעל טור ברקת בספר עטרת זהב כ"י דהגם כי טמא ראש נזרו ולקח אשה מפלשתים ושכב עם נשג"ז ונמצא כי טמא אות ברית קדש ובעל בת אל נכר מ"מ אמר שמשון הבט משמים וראה כי ס"ס חותם שלך עמי הוא כי אות הברית חותם הוא ולא בעבור החטא סר החותם שלך ולכן הגם כי אין ביני לבינם אלא אות ברית אף שהוא פגום אין ראוי לך למסרני ביד הערלים עכ"ד ולרמז זה א"ש דס"ת מילה דזה היה טענת שמשון לינצל בעבור המילה כדבר האמור:


אמר רבי יוחנן כל המזנה אשתו מזנה עליו וכו'. שמעתי שגדול אחד הקשה דאם כן לא משכחת לה סוטה דקי"ל ונקה האיש מעון מים בודקין את אשתו ואם בא ביאה אסורה אין המים בודקים את אשתו. ואי אמרינן איהו בי קרי ואיתתי בבוציני לא משכחת סוטה. ותירץ דמשכחת לה שעשה תשובה והיינו דכתיב ונקה האיש מעון דהי"ל עון ושב בתשובה עכ"ד הגדול ז"ל ואני בעניי אומר דהא דפשיטא ליה טובא להרב הנזכר דתשובה מהני אין הדבר כל כך פשוט וכבר הוו בה רבנן קדישי הרב הגדול המג"ן ז"ל והרב הגדול בעל משנה למלך ז"ל ואני בעניי כתבתי בזה בריש קונטריס חיים שאל חלק ב' בהגהות על ה' סוטה ע"ש באורך: 
ואולם אעיקרא דדינא פרכא דאמר רב הנח"ה שובר"ת דנהי דאמור רבנן כל המזנה אשתו מזנה ושפיר איכא דנשי מזנו וגברייהו שלמים הם יריאי ה' וזה פשוט וכשאשתו מזנה והוא ירא ה' מייתי לה ומשקה מי סוטה ואין כאן חקירה ולא קושיא כלל:





פתח עינים

הוחלה שבועתו של אבימלך לכאורה מכאן קשה עמ"ש הרב מהר"א ברודו בספר ברכת אברהם פרשת וירא וכמו שכתבתי אני בעניי בס' הקטן ראש דוד פ' ראה. אך בקונטריס פני דוד פ' תולדות יישבתי דברי הרב הנז' עש"ב ועמ"ש הרב כנה"ג סי' רכ"ח אות רנ"ה ועמדתי על דבריו אני הדל בספרי הקטן דברים אחדים דף קנ"ד ע"ג:
ודע דמסוגי' זו הביא ראיה רבינו ירוחם לשני' שנשבעו וכו' והביאו מרן י"ד סי' רל"ו ותימא על הרב ט"ז שם שהבין שהראיה היא מסוף פרקין שאמר משה רבינו ע"ה מנוקים אנו משבועתך וכבר השיג על הרב ז"ל הרב כהונת עולם בביאורו לסי' רכ"ח דף פ"ב ע"ג מספרו ע"ש באורך:
ובתוס' כ"י כתבו החלה שבועתו של אבימלך נראה שחולק על מה שפירש רש"י בס' שמואל שאותו היבוסי היה מזרעו של אבימלך ולא היו יכולין להורישו מפני השבועה. אלא ס"ל כמ"ד בפרקי ר"א שכתוב היה להם שכרת להם אברהם ברית כשלקח מערת המכפלה ועל שם העיר נקרא יבוסי. או שמא שהוחלה כבר בימי שמשון אעפ"כ לא באו עליהם עד בימי דוד עכ"ל תוס' כ"י:


זכור לי כ"ב שנה ששפטתי את ישראל ולא אמרתי לאחד מהם העבר לי מקל וכו' פירש בס' עיר בנימין שהוא גיירה ונסבה בנשואין מ"מ הו"ל שופט כדין מלך ואמרו בתוספתא אין משיאין למלך אלא מן המשיאין לכהונה ומלך אסור בגיורת לז"א לא אמרתי לא' מהם העבר לי מקל שלא נהגתי דין מלך דכתיב אתכם יקח לעבדים זהו תורף דבריו ונהירנא שראיתי להרב פנים מאירות בס' כתנות אור פרשת תצא דמלך אינו נושא אלא נשים הראויות לכהונה וכהן אסור ביפ"ת לשמואל אפי' בביאה א' למ"ד ע"ש והנה בס' עיר בנימין כתב לעיל פ"ק דגיטין כי הכא. ואני בעניי לעיל שם פ"ק דגיטין כתבתי דתוספתא זו בקשתיה ולא מצאתיה וכעת נר' דאין דין זה אמת והרי דוד הע"ה נשא יפ"ת ושלמה נשא כמה נשים וגיירן כמ"ש הרמב"ם פי"ב דאסורי ביאה ונשא נעמה וגיירה והוליד רחבעם ומלך וממנו נשתלשל מלכות בית דוד. ועוד קשה על הרב כתנות אור דנעלם ממנו דברי תוס' רי"ד ותשו' הריב"ש והבאתי דבריהם בהגהותי ה' מלכים ע"ש באורך ואין כאן מקום להאריך בענינים אלו דמלך וכהן ביפ"ת:
ואפשר לומר דמ"ש שמשון זכור ששפטתי ולא אמרתי וכו' הכונה דכתיב ושחד לא תקח כי השחד יעור פקחים ותנן כל דיין שלוקח שחד אינו מת מן הזקנה עד שעיניו כהות. והשחד הוא אפי' שחד דברים ואפי' העביר הנוצה מעליו כמ"ש פ' בתרא דכתובות. ושלא בשעת הדין יש מתירין. והיינו רבותיה דשמשון דלא מיבעיא שחד ממון דלא לקח אלא אפי' שחד כל דהו להשתמש להעביר מקל נזהר ולא מיבעיא בשעת הדין אלא אפי' קודם דקודם אשר לא ידע אם יהיה לו דין ואפשר דלא יהיה לו דין מעולם עכ"ז שמר עצמו וז"ש שפטתי ולא אמרתי וכו' ומסורת בידינו מדה טובה מרובה ומצד זה הי"ל להתקיים ראות עיניו והפלשתים נקרום א"כ זכור לי וכו' ואנקמה וכו' והגם דנקרום בעבור שהלך אחר עיניו. הא מיהא מצד אחר איכא טיבותא ותועיל לנקם נקם מפלשתים:


אלא מעתה לא ימחה עמ"ש התוס' ומ"ש בעניותי בס' הקטן ברכי יוסף י"ד סי' רע"ו ובשו"ת זקן אהרן סי'... ע"ש:


חד אמר פרדס וכו' אל תקרא ויקרא וכו' כתב הרב עיר בנימין דמ"ד פונדק דריש ויקרא שהתפלל ומ"ד פרדס אסור להתפלל במקום פרוץ לכך דריש ויקרא ע"ש באורך ולא זכר דבב"ר אמרו בהדיא דלמ"ד פונדק דריש שהיה אומר לאורחים כדרשת ריש לקיש בסוגיין ועמ"ש בעניותי במאמרים אלו דב"ר וסוגיין בספרי הקטן ראש דוד פ' וירא בס"ד:





שערי תורת בבל

(יו"ד א רש"י) ד"ה צדקיה בעיניו לא ידענא מנלן וכו'.—מצאתי בפירוש אחד (שלא נודע שם מחברו) על פר"א פנ"ג שכתב שדרשו כן ממלת "עיני", שהיא מיותרת, דסגי למיכתב 'ואת צדקיהו עור' ע"כ. ואינו מוכרח דאי הוה כתיב הכי הוה אמינא, שרק עינו אחת עור, לכך כתב "עיני" להודיע שעור שתי עיניו.


(יו"ד סע"א רש"י) ד"ה יתומה וכו' שמשנת ששים של יעקב כלו שנותיו של שם וכו'.—בהגהות רעק"א הגיה "חמשים" במקום "ששים", והטעם שכן החשבון עולה. אבל אין צורך להגיה, דרש"י היה מתכוין לומר, שבכל אופן כלו שנותיו של שם לכל היותר בשנת ששים ליעקב, שאפי' נניח שבכל אחד ואחד מן העשרה דורות שמארפכשד עד יעקב נבלעה שנה אחת, מ"מ בשנת ששים של יעקב כבר כלו שנותיו של שם.






image1.png
e 9T WNSE




